Neuvoston asetus (EY) N:o 711/95, annettu 27 päivänä maaliskuuta 1995, raakatupakka-alan yhteisestä markkinajärjestelystä annetun asetuksen (ETY) N:o 2075/92 muuttamisesta



Virallinen lehti nro L 073 , 01/04/1995 s. 0013 - 0014



NEUVOSTON ASETUS (EY) N:o 711/95, annettu 27 päivänä maaliskuuta 1995, raakatupakka-alan yhteisestä markkinajärjestelystä annetun asetuksen (ETY) N:o 2075/92 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että asetuksessa (ETY) N:o 2075/92 (3) vahvistetaan tuotannonohjaustoimenpiteet ja tuotannon rajoittamista koskevat toimenpiteet; on tarpeen muuttaa asetusta saadun kokemuksen perusteella tuotannon ohjaamiseksi paremmin, palkkion kokonaismäärä on maksettava lopulta tuottajille; jäsenvaltioiden on halutessaan sallittava maksaa palkkiot suoraan tuottajille, palkkioon oikeutetut tuotetut määrät on määriteltävä kunkin tuottajan osalta; jäsenvaltioiden on jaettava nämä kiintiöt yhteisön sääntöjen tavoitteen mukaisesti oikeudenmukaisesti vahvistettujen takuukynnysten rajoissa asianomaisten tuottajien kesken aikaisemmin toimitettujen määrien perusteella kuitenkin niin, ettei epätavallisen korkeita tai alhaisia tuotantolukuja huomioida, tuottajan kiintiön ulkopuolella tuottamaa tupakkaa ei saa pitää palkkioon oikeuttavana; olisi kuitenkin otettava huomioon tahattoman ylituotannon mahdollisuus; on sallittava asianomaisten tuottajien siirtää kyseinen ylittävä osa tietyin rajoituksin seuraavalle satovuodelle, jos noudatetaan kahden satovuoden kokonaiskiintiötä, ja olisi sallittava, että jäsenvaltiot, joilla on siihen mahdollisuus, saavat maksaa palkkiot suoraan tuottajille jo satovuodesta 1994 alkaen, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2075/92 seuraavasti: 1. Korvataan 6 artikla seuraavasti: "6 artikla 1. Viljelysopimuksessa on oltava vähintään: - ensimmäisen jalostusasteen yrityksen sitoumus maksaa tuottajalle ostohinta ja, jos jäsenvaltion toimivaltainen toimielin ei maksa tuottajalle palkkiota suoraan, määrä, joka on sovitusta ja tosiasiallisesti toimitetusta määrästä maksettavan palkkion suuruinen, - tuottajan sitoumus toimittaa ensimmäisen jalostusasteen yrityksille raakatupakka, joka vastaa sopimuksessa määrättyjä laatuvaatimuksia. 2. Jäsenvaltion toimivaltaisen toimielimen on maksettava palkkion määrä tuottajalle todistusta vastaan siitä, että tupakka on toimitettu tai sen on korvattava palkkion määrä ensimmäisen jalostusasteen yritykselle, jos viimeksi mainittu on maksanut tuottajalle palkkion suuruisen määrän, kun esitetään todiste siitä, että tuottaja on toimittanut tupakan ja että 1 kohdassa tarkoitettu määrä on maksettu." 2. Korvataan 7 artiklan neljäs luetelmakohta seuraavasti: "- Mahdollisesti vaadittava vakuus, joka ensimmäisen jalostusasteen yrityksen tai tuottajien on annettava, sekä tämän vakuuden antamisen ja vapauttamisen edellytykset, jos pyydetään ennakkomaksua." 3. Korvataan 9 artikla seuraavasti: "9 artikla 1. Takuukynnysten noudattamisen varmistamiseksi otetaan käyttöön satovuosiksi 1995, 1996 ja 1997 tuotantokiintiöjärjestelmä. 2. Neuvosto jakaa kullekin lajikeryhmälle satovuosittain käytettävissä olevat määrät tuottajajäsenmaiden kesken perustamissopimuksen 43 artiklan 2 kohdassa säädettyä menettelyä noudattaen. 3. Jäsenvaltioiden on jaettava tuotantokiintiöt 2 kohdan nojalla vahvistettujen määrien perusteella ja rajoittamatta 4 kohdan säännösten soveltamista tuottajien kesken suhteellisesti viimeistä satovuotta edeltävän kolmen vuoden aikana jalostettaviksi toimitettujen, lajikeryhmittäin eriteltyjen määrien keskiarvon perusteella. Vuoden 1992 tuotantoa ja kyseiseltä satovuodelta peräisin olevia toimituksia ei saa kuitenkaan ottaa laskelmissa huomioon, vaan ne korvataan viimeistä satovuotta edeltävän neljännen vuoden tuotannolla ja kyseiseltä satovuodelta peräisin olevilla toimituksilla. Kyseinen jakautuminen ei rajoita soveltamasta yksityiskohtaisia sääntöjä tuotantokiintiöiden jakamisesta seuraavien satovuosien osalta. 4. Jaettaessa 3 kohdassa tarkoitettuja kiintiöitä jätetään erityisesti ottamatta huomioon viitetuotantoa laskettaessa raakatupakan määrät, jotka ylittävät asetuksen (ETY) N:o 727/70 nojalla sovellettavat taatut enimmäismäärät. Tarvittaessa otetaan huomioon ainoastaan huomioon otettavina vuosina kiintiön rajoissa tapahtunut tuotanto." 4. Korvataan 10 artikla seuraavasti: "10 artikla 1. Palkkiota ei saa maksaa tuottajalle myönnetyn kiintiön ylittävien määrien osalta. 2. Poiketen siitä, mitä 1 kohdassa määrätään, tuottaja voi toimittaa jokaisen lajikeryhmän ylituotannon, joka on enintään 10 prosenttia tuottajan kiintiöstä, ja tämä ylittävä osa oikeuttaa seuraavana satovuonna maksettavaan palkkioon, jos seuraavana satovuonna asianomainen tuottaja vähentää tuotantoaan vastaavasti niin, että kyseisen kahden satovuoden yhteenlaskettuja kiintiöitä ei ylitetä." 5. Korvataan 11 artikla seuraavasti: "11 artikla Yksityiskohtaiset säännöt tämän osaston soveltamisesta annetaan 23 artiklassa säädettyä menettelyä noudattaen. Ne sisältävät erityisesti 9 artiklan 4 kohdassa säädettyjen kiintiöiden jakamista koskevat mukautukset." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan satovuodesta 1995 lukuun ottamatta 1 artiklan 1 ja 4 kohtaa, joita sovelletaan satovuodesta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä maaliskuuta 1995. Neuvoston puolesta J. PUECH Puheenjohtaja (1) EYVL N:o C 46, 23.2.1995, s. 6 (2) lausunto annettu 17 päivänä maaliskuuta 1995 (sitä ei ole vielä julkaistu Euroopan yhteisöjen virallisessa lehdessä) (3) EYVL N:o L 215, 30.7.1992, s. 70